حل الفراق اللي منه كنت خايف
وقنعت باللي صار بينه وبيني
قال الوداع وقلت!!!!مامن حسايف
راح وعرف تأثير صده بعيني
خلاص يابحر الفرح صرت طايف
وطاحت مجاديف الوصل من يديني
والقلب فاتح للهموم الوضايف
وبدى يسجل(هم)خمسة سنيني
والهم والحرمان صارو ولايف
وكلن على باب الحزن يحتريني
الحال تعبانه مثل ماانت شايف
من الفراق اللي سهومه تجيني
والقلب من صد المحبين عايف
يقول جرحك صار مني وفيني
نويت ابعلن بالورق والصحايف
ان المحبه دربها مايبيني
لازم نداريها بفعل الكلايف
ونصبر عليها لين ربك يعيني
بحر المحبه بيننا صار زايف
وطاحت مجاديف الأمل من يديني